stanford-oval/wikipedia huggingface dataset:
Honour the Disorder
Kokoonpano

Jaakko Heinonen – laulu
Lauri Pikka – laulu, musiikkiohjelmointi
Harri Pikka – kitara
Pasi Hakuli – basso
Jarmo Pikka – rummut
Saku Hakuli – kitara
+
Tomi Joutsen – laulu kappaleessa "We Want to Believe"
Arvostelut

Desibeli.net:
Imperiumi.net:
Lammaszine:
Aiheesta muualla

Albumi Honour the Disorder Encyclopaedia Metallum -sivustolla (englanniksi)
Igor Ivanov

| Igor Ivanov> И́горь Ивано́в |
| --- | --- |

Venäjän ulkoministeri
 30. syyskuuta 1998 – 24. helmikuuta 2004  
Edeltäjä:  Jevgeni Primakov
Seuraaja:  Sergei Lavrov
Henkilötiedot
Syntynyt: 23. syyskuuta 1945 (ikä 79) Moskova
Igor Sergejevitš Ivanov (ven. И́горь Серге́евич Ивано́в, s. 23. syyskuuta 1945) oli Venäjän federaation ulkoministerinä 1998–2004 Jevgeni Primakovin jälkeen ja 2004–2007 Venäjän federaation turvallisuusneuvoston sihteeri.
Ivanovin isä on venäläinen ja äiti georgialainen. Hän valmistui 1969 Moskovan Maurice Thorezin mukaan nimetystä kieli-instituutista. Hän meni 1973 ulkoministeriön palvelukseen ja vietti vuosikymmenen Espanjassa. Hän palasi Neuvostoliittoon 1983 ja työskenteli ministeriössä, kunnes hänet 1991 nimitettiin Venäjän Espanjan suurlähettilääksi. Hänestä tuli apulaisulkoministeri 1994 ja ulkoministeri 1998. Vuonna 2004 ulkoministeriksi tuli Sergei Lavrov ja Ivanov nimitettiin kansallisen turvallisuusneuvoston johtoon.[lähde? ]
Ivanov vastusti ulkoministerinä Naton hyökkäystä Jugoslaviaan ja Yhdysvaltain Irakin sotaa. Hän välitti Eduard Ševardnadzen ja opposition välejä Georgian vallankumouksessa 2003. Hän sovitteli Iranin ydinkriisiä. Ivanovin johdolla Venäjän linja Iranin suhteen myös tiukentui ja lähestyi Yhdysvaltain linjaa. Hän ilmoitti erostaan heinäkuussa 2007.
Aiheesta muualla

Kuvia tai muita tiedostoja aiheesta Igor Ivanov Wikimedia Commonsissa
Profiili (NUPI)
Igor Ivanov: Secretary of the Security Council (Arkistoitu – Internet Archive) (Renessance Capital Research)
Ilhéu de Fora

Ilhéu de Fora voi viitata muun muassa seuraaviin saariin:
Ilhéu de Fora, saari Porto Santon edustalla
Ilhéu de Fora, Selvagenssaariin kuuluva saari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ilhéu de Fora”, voi hakea sivunnimihaulla, laajalla sivunnimihaulla tai tekstihaulla.
Ilhéu Sinho

Ilhéu Sinho
Ilhéu Sinhon sijainti kartalla
| --- | --- |
Sijainti:  30°08′23″N, 15°51′13″W, Funchal  Madeira  Portugali
| --- | --- |
Asukasluku:  Asumaton
muokkaa - muokkaa wikitekstiä - muokkaa Wikidataa
Ilhéu Sinho on Pohjois-Atlantilla sijaitseviin Selvagenssaariin kuuluva asumaton pikkusaari. Selvagenssaaret ovat osa Portugalille kuuluvaa Madeiran autonomista aluetta.
Sinho kuuluu Selvagem Granden ja kahden muun pikkuluodon, Palheiro da Terran ja Palheiro do Marin, ohella koillisiin Selvagenssaariin.
Ihanteensalon linnavuori

| Ihanteensalon linnavuori> Sijainti |
| --- | --- |
 Ihanteensalon linnavuori
Koordinaatit:  61.55649°N, 27.94735°E
Valtio:  Suomi
Paikkakunta:  Puumala
Historia
Tyyppi:  Linnavuori
Huippukausi:  ajoittamaton
Infobox OKVirheellinen NIMI-arvo: 
Ihanteensalon linnavuori on Etelä-Savossa Puumalan länsipuolella sijaitseva todennäköinen muinaislinna. Kohdetta ei ole vielä tutkittu, mutta sen rinteiltä tunnetaan vallin jäännöksiä, jotka voivat olla peräisin puolustusvarustuksesta.
Linnavuori

Linnavuori sijaitsee Ihantsalon saarella Lietveden pohjoispäässä noin 800 metriä kantatieltä 62 (Puumala-Mikkeli). Kallio on jyrkkärinteinen ja kohoaa lähes 35 metriä Lietveden yläpuolelle. Järvellepäin aukeaa pitkä jyrkänne ja itään saarellepäin on vielä toinen. Jyrkänteiden välissä on loivinta etelän suunnassa, missä sijaitsee myös kivivallin jäännöksiä. Peruskarttaan on mäelle merkitty kaksi muinaislöytöä.
Tutkimukset

Vuonna 1938 Esko Sarasmo suoritti kohteen tarkastuksen. Tarkastuksi on tehty myös vuosina 1972 (Mikko Perkko), 1987 (Leena Lehtinen) ja 1994 (Timo Jussila).
Hyvän tahdon kisat

Ensimmäisiä Hyvän tahdon kisoja juhlistanut neuvostoliittolainen postimerkki vuodelta 1986.
Hyvän tahdon kisat (engl. Goodwill Games) olivat kansainväliset urheilukilpailut, jotka järjestettiin yhteensä kuusi kertaa vuosien 1986 ja 2001 välillä. Kisat loi mediamoguli Ted Turner reaktiona 1980-luvulla olympialaisia ympäröineisiin ongelmiin: Neuvostoliiton vallattua Afganistanin vuonna 1979 Yhdysvallat ja useat muut länsimaat päättivät boikotoida Moskovassa järjestettyjä vuoden 1980 kesäolympialaisia, minkä seurauksena Neuvostoliitto puolestaan boikotoi Los Angelesissa järjestettyjä vuoden 1984 kesäolympialaisia.
Ensimmäisiin, Moskovassa vuonna 1986 järjestettyihin Hyvän tahdon kisoihin osallistui yli 3 000 urheilijaa 79 maasta ja ne koostuivat 182 kisatapahtumasta. Uusia maailmanennätyksiä tekivät Serhi Bubka seiväshypyssä, Jackie Joyner-Kersee seitsenottelussa sekä Michael Hübner ja Erika Salumäe miesten ja naisten 200 metrin ratapyöräilyssä. Ennätyksiä rikottiin myös vuoden 1990 kisoissa Seattlessa: Mike Barrowman 200 metrin rintauinnissa ja Nadežda Rjaškina 10 kilometrin kävelyssä.
Vuoden 1994 kisat järjestettiin Pietarissa, Venäjällä. Venäläiset tekivät viisi maailmanennätystä painonnostossa ja kisat olivat ensimmäinen suuri kansainvälinen tapahtuma, jossa rantalentopallo oli edustettuna. Lajista tuli myöhemmin olympialaji vuoden 1996 kesäolympialaisissa Atlantassa. Viimeisiksi Ted Turnerin järjestämiksi kisoiksi jäivät vuoden 1998 kisat New Yorkissa. Niiden kohokohtiin kuuluivat Jackie Joyner-Kerseen neljäs peräkkäinen seitsenotteluvoitto ja Yhdysvaltain joukkueen maailmanennätys 4 × 400 metrin viestijuoksussa.
Ted Turner myi oikeudet kisoihin Time Warnerin Australian-osastolle, joka järjesti viimeiseksi jääneen vuoden 2001 tapahtuman.
Kisat > Kesäkisat

1986 – Moskova, Neuvostoliitto
1990 – Seattle, Yhdysvallat
1994 – Pietari, Venäjä
1998 – New York, Yhdysvallat
2001 – Brisbane, Australia
Kisat > Talvikisat

2000 – Lake Placid, Yhdysvallat
Aiheesta muualla

Kuvia tai muita tiedostoja aiheesta Hyvän tahdon kisat Wikimedia Commonsissa
Hyvän tahdon kisojen verkkosivut (englanniksi)
Pietarissa vuonna 1994 järjestettyjen Hyvän tahdon kisojen venäläinen postimerkki.
Hyacinth Bucket

| Hyacinth Bucket |
| --- | --- |
 Hyacinth puhelimessa
Näyttelijä(t):  Patricia Routledge
Ensi- esiintyminen:  Pokka pitää
Henkilötiedot
Status:  kotirouva
Ikä:  50–60
Suhteet
Sisarukset:   Daisy  Violet Paddock  Rose 
Puoliso(t):  Richard Bucket
Lapset:  Sheridan
Tutut:  Elizabeth Warden
Infobox OKNimi-testi OK: 
Hyacinth Bucket on henkilöhahmo brittiläisessä komediasarjassa Pokka pitää ja sarjan päähahmo. Hyacinthia näyttelee Patricia Routledge.
Hyacinth Bucket on noin 50–60-vuotias keskiluokkainen englantilainen kotirouva. Hän on naimisissa Richard Bucketin kanssa. Hyacinth on snobi ja tahtoisi kuulua aristokraattiseen yläluokkaan, joten hän pyrkii jatkuvasti jäljittelemään yläluokkaista käytöstä ja elämäntapaa ja yrittää päästä kosketuksiin seurapiirien kanssa.
Hyacinth ei ole tyytyväinen sukunimeensä Bucket, suomeksi ämpäri, vaan haluaa että se lausutaan kuten ranskan kielen Bouquet (kukkakimppu). Hän perustelee sukunimensä olevan vanhaa ranskalaista hugenottitaustaa. Suomenkielisissä tekstityksissä Hyacinthin esittämä ohje sukunimensä ääntämiseen kirjoitetaan yleensä muotoon ”Bukée”. Hänellä on tapana vastata puhelimeen ”Bouquet’n residenssi, talon rouva puhelimessa”.
Hyacinth keräilee englantilaisia viktoriaanisen ajan posliiniastioita. Hän vertaa astiastoaan aina Englannin kuninkaallisen perheen kesäasunnon, Sandringhamin kartanon, kokoelmiin. Teeastiasto on Royal Doulton posliinia, kuvioaihe on kuvitteellinen Blue Periwinkle.
Hyacinth Bucketin paras ystävätär on Elizabeth Warden, joka asuu veljensä Emmetin kanssa naapuritalossa. Hyacinth kutsuu usein Elizabethin kahville kotiinsa. Hyacinthin mielipuuhaa on kutsua viikonloppuisin vieraita kynttiläillallisille. Monet henkilöt kuitenkin välttelevät Hyacinthia hänen omahyväisen käytöksensä vuoksi.
Hyacinthilla on kolme nuorempaa siskoa: Daisy, Violet ja Rose. Hän halveksuu sisarensa Daisyn miestä Onslow’ta tämän ulkoisen olemuksen takia. Hyacinthilla ja Richardilla on yksi poika, Sheridan, joka on nähty sarjassa vain kerran. Hyacinth on aina valmis antamaan hänelle rahaa, joskin Richard joutuu aina maksajaksi.
Yleensä Hyacinthin suurelliset pyrkimykset johtavat täydelliseen katastrofiin ja vähemmän arvokkaisiin tilanteisiin. Sarjan nimen mukaisesti hän pyrkii kuitenkin säilyttämään arvokkuutensa kaikissa tilanteissa. Hyacinthin aviomies Richard Bucket on täysin kyllästynyt vaimonsa tekemisiin, mutta tottelee tätä lähes aina nöyrästi.
Huumeiden vastainen sota

Uhrien muistamista Filippiinien huumesodan vastaisessa mielenosoituksessa vuonna 2019.
Huumeiden vastainen sota tai huumesota on nimitys huumekauppaan liittyvästä sodasta. Yleensä kyseessä on köyhissä maissa valtion käymä sota huumekartelleja vastaan. Esimerkiksi Meksiko käy huumesotaa jatkuvasti muun muassa Sinaloa-kartellia vastaan. Aseellisesti käytävään taisteluun on kulunut satoja miljardeja dollareita ja sodassa on kuollut tuhansia ihmisiä.
Huumeiden vastainen sota voi olla myös ei-militaristista. Yleensä myös valtion sekä vapaaehtoisten tekemää työtä huumeriippuvaisten kuntouttamiseksi ja huumeiden kaupan estämiseksi voidaan pitää osana huumesotaa.
Yhdysvaltain presidentti Richard Nixon aloitti Yhdysvaltojen huumeidenvastaisen sodan (engl. war on drugs) vuonna 1971 perustellen huumeiden väärinkäytön olevan Yhdysvaltojen ”julkinen vihollinen numero yksi”. Myöhemmin sodan julkisena keulakuvana toimi Nancy Reagan Sano Vain Ei kampanjallaan.
Huumesotia

Filippiinien huumesota (2016–)
Kolumbian sisällissota (1964–)
Meksikon huumesota (2006–)
Oopiumisodat
Ensimmäinen oopiumisota (1839–1842)
Toinen oopiumisota (1856–1860)
Yhdysvaltojen huumeiden vastainen sota (1971–)
Aiheesta muualla

Kuvia tai muita tiedostoja aiheesta huumesodat Wikimedia Commonsissa
Honda Ape

Honda Ape 50
Honda Ape on Honda Motor Companyn valmistama pienikokoinen moottoripyörä, josta on saatavilla kaksi versiota - 50-kuutioinen mopo BA-AC16 ja isommalla iskutilavuudella varustettu 100-kuutioinen sisarmalli BC-HC07. Ape on myynnissä pääasiassa Japanin kotimarkkinoilla, mutta sitä on viety joihinkin keskisen Euroopan maihin. Ape on osa Hondan 1960-luvulla aloittamaa, ihmisapinoiden mukaan nimettyä minimotojen sarjaa, johon kuuluvat lisäksi Honda Monkey ja Honda Gorilla.
Honda Ape 50 tekniset tiedot

| --- | --- |
Merkki ja malli: Honda Ape 50
Moottorin tyyppi: 4-tahti
Jäähdytys: Ilma
Iskutilavuus: 49 cm³
Teho: 2,7 kW
Vääntö: 3,6 Nm
Puristussuhde: 9,2:1
Iskun pituus: 42 mm
Sylinterin halkaisija: 35,6 mm
Vaihteita: 5
Paino: 75 kg
Istuimen korkeus: 71,5 cm
Akseliväli: 118,5 cm
Pituus: 171 cm
Leveys: 77 cm
Korkeus: 97 cm
Maavara: 16,5 cm
Eturengas: 120/80-12 54J
Takarengas: 120/80-12 54J
Tankki: 5,5 l
Aiheesta muualla

Valmistajan viralliset sivut (Arkistoitu – Internet Archive)
Illusionismi

illusionismi voi tarkoittaa seuraavia asioita:
illusionismi, filosofiassa näkemys, jonka mukaan monet keskeiset käsityksemme ovat vain harhaa
illusionismi, kuvataiteissa teokset, jotka pyrkivät luomaan aidon tilavaikutelman illuusion
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Illusionismi”, voi hakea sivunnimihaulla, laajalla sivunnimihaulla tai tekstihaulla.
Hjartdal

Hjartdal on Norjan kunta Telemarkin läänissä. Se sijaitsee Notoddenista länteen. Kuntaan kuuluvat tunturikylät Hjartdal ja Tuddal sekä laajemmalle levittynyt laaksoasutus Sauland. Kunnassa on laajoja tunturi- ja metsäerämaita. Pohjoisessa Tinnin kunnassa pääosin sijaitsevan Gausta-tunturin eteläsivun juuri on Hjartdalin puolella, lounaassa kunta rajoittuu Seljordiin. Vuoden 2023 alussa kunnassa oli 1 588 asukasta.
Tunnettuja henkilöitä

Knut Buen (s. 1948), kansanmuusikko
Aiheesta muualla

Kuvia tai muita tiedostoja aiheesta Hjartdal Wikimedia Commonsissa
Telemarkin läänin kunnat
Bamble
Drangedal
Fyresdal
Hjartdal
Kragerø
Kviteseid
Midt-Telemark
Nissedal
Nome
Notodden
Porsgrunn
Seljord
Siljan
Skien
Tinn
Tokke
Vinje
Norjan läänit | Norja
Ihantlampi

| Ihantlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°48′19″N, 26°06′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskuoja:  oja Isoon Säynjärveen 
Järvinumero:  14.842.1.003
Mittaustietoja
Pinnankorkeus:  119,6 m  
Pituus:  670 m  
Leveys:  260 m  
Rantaviiva:  1,766 km  
Pinta-ala:  9,726 ha  
Saaria:  ei saaria 
 fiIhantlampi 
Ihantlampi  on Keski-Suomessa Joutsassa  Tammihaaran lähellä sijaitseva lampi.
Maantietoa

Lampi on 670 metriä pitkä, 260 metriä leveä, ja sen pinta-ala on 9,7 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Sunkinjoen valuma-alueeseen (14.842) se kuuluu. Lammen vedenpinnan korkeus on 119,6 metriä mpy.
Hjalmar Åberg

Åbergin suunnittelema Kemin lyseo valmistui vuonna 1930.
Georg Hjalmar Åberg (15. lokakuuta 1870 Tammisaari – 8. elokuuta 1935 Viipuri) oli suomalainen arkkitehti, joka on tullut tunnetuksi erityisesti yleisten rakennusten ylihallituksessa 1920- ja 1930-luvulla suunnittelemistaan koulurakennuksista.
Åberg valmistui arkkitehdiksi Suomen polyteknillisestä opistosta vuonna 1891 ja teki tavan mukaan myös opintomatkoja moniin  Euroopan maihin. Valmistumisensa jälkeen meni arkkitehdiksi yleisten rakennusten ylihallitukseen. Hänet nimitettiin ensimmäiseksi arkkitehdiksi vuonna 1919. Kun vuonna 1921 myös sotilasrakennukset siirrettiin ylihallituksen vastuulle, Åberg sai ne erikoisalakseen. Magnus Schjerfbeckin siirryttyä eläkkeelle vuonna 1926 Åbergin vastuulle tuli koulurakennusten suunnitteleminen. Monet valtion oppikoulut eli lyseot ovat Åbergin suunnittelemia, esimerkkeinä Kemin lyseo, Lahden lyseo ja Tampereen lyseo.
Hjalmar Åbergin suunnittelemia rakennuksia

Sörnäisten kruununmakasiini – 1892
Lahden kartano – 1897–1898
Tampereen kauppahalli – 1901
Lahden lyseo – 1928
Kemin lyseo – 1930
Tampereen lyseo – 1935 (yhdessä Atte Willbergin kanssa)
Käkisalmen yhteislyseo – 1935 (yhdessä Yrjö Sadeniemen kanssa)
Aiheesta muualla

Kuvia tai muita tiedostoja aiheesta Hjalmar Åberg Wikimedia Commonsissa
Åberg, Hjalmar hakuteoksessa Uppslagsverket Finland (2012). (ruotsiksi)
Honda (täsmennyssivu)

Honda voi tarkoittaa seuraavia:
Honda, japanilainen autonvalmistaja ja automerkki
Honda Racing F1, japanilainen Formula 1 -talli
Honda Center, urheilustadion Anaheimissa, Kaliforniassa
Honda, kunta Toliman departementissa Kolumbiassa
Henkilöitä

Honda Shigetsugu (1529–1596), japanilainen samurai
Ishirō Honda (1911–1993), japanilainen elokuvaohjaaja
Keisuke Honda (s. 1986), japanilainen jalkapalloilija
Midori Honda (s. 1964), japanilainen jalkapalloilija
Minako Honda (1967–2005), japanilainen poplaulaja
Nagayasu Honda, japanilainen jalkapalloilija
Seiji Honda (s. 1976), japanilainen jalkapalloilija
Sōichirō Honda (1906–1991), japanilainen insinööri ja teollisuusjohtaja, Honda-yhtiön perustaja
Takuya Honda (s. 1985), japanilainen jalkapalloilija
Tomoru Honda (s. 2001), japanilainen uimari
Tsubasa Honda (s. 1992), japanilainen näyttelijä ja malli
Yasuto Honda (s. 1969), japanilainen jalkapalloilija.
Henkilöitä > Kuvitteellisia henkilöitä

Hiroto Honda, manga- ja animesarjassa Yu-Gi-Oh!
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Honda”, voi hakea sivunnimihaulla, laajalla sivunnimihaulla tai tekstihaulla.
If I Were a Boy

| ”If I Were a Boy” Beyoncé Knowles |
| --- | --- | --- |

Singlen tiedot
 Albumilta: I Am... Sasha Fierce
 Julkaistu: 8. lokakuuta 2008 (Radio)   14. lokakuuta 2008 (Musiikkivideo)   21. lokakuuta 2008 (digital)   11. marraskuuta 2008 (CD single)
 Tuottaja(t): Toby Gad
 Tyylilaji: popmusiikki, unplugged
 Kesto: 04.11
 Levy-yhtiö: Columbia Records
Muut kannet

Beyoncé Knowlesin muut singlet
| ”Just Stand Up” 2008 | ”If I Were a Boy” 2008 | ”Single Ladies (Put a Ring on It)” 2008 |
If I Were a Boy on alun perin Brittany Jean Carlsonin, tunnettu paremmin artistinimellään BC Jean, levyttämä ja säveltämä kappale, jonka Beyoncé Knowles levytti myöhemmin albumilleen I Am... Sasha Fierce, sekä ko. albumilta julkaistu single.
Versiot

| --- | --- |
 Dance Mixes EP  "If I Were A Boy (Maurice Joshua Mojo Uk Main Mix)" - 6:30  "If I Were A Boy (Maurice Joshua Mojo Uk Dub Mix)" - 6:28  "If I Were A Boy (Karmatronic Main Mix)" - 6:25  "If I Were A Boy (Dj Escape & Dom Capello Main Remix)" - 8:28  "If I Were A Boy (Maurice Joshua Uk Radio Edit)" - 3:14  "If I Were A Boy (Karmatronic Radio Edit)" - 3:31  "If I Were A Boy (Dj Escape & Dom Castello Radio Edit)" - 4:07 Dance Mixes EP Vol.2 "If I Were A Boy (Lost Daze Remix Main)" - 5:08  "If I Were A Boy (Mark Picchiotti Remix Club)" - 7:15  "If I Were A Boy (Mark Picchiotti Remix Dub)" - 7:15  "If I Were A Boy (Chase Girls Club Mix)" - 8:28  "If I Were A Boy (Lost Daze Radio Edit)" - 3:05  "If I Were A Boy (Mark Picchiotti Radio Edit)" - 3:42  "If I Were A Boy (Chase Girls Radio Edit)" - 3:31:  CD single "If I Were a Boy" - 4:10  "Single Ladies (Put a Ring on It)" - 3:13 Remixes CD "If I Were a Boy"  "If I Were A Boy (If I Were A Girl Remix) (feat. Lee Carr) - 4:09  "If I Were A Boy (Official Remix) (feat. R. Kelly) - 5:16 Spanish Promo Only CD single "Si yo fuera un chico" - 4:09  "If I Were A Boy" - 4:10
Huutijärvi (Hämeenkyrö)

| Huutijärvi |
| --- | --- |
Valtiot:  Suomi
Kunnat:  Hämeenkyrö
Koordinaatit:  61°35′05″N, 23°19′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  Ruonajoki 
Järvinumero:  35.594.1.001
Mittaustietoja
Pinnankorkeus:  61−62 
Rantaviiva:  0,966 km 
Pinta-ala:  0,02339 km² 
 fiHuutijärvi 
Huutijärvi  eli Huutjärvi  on Pirkanmaalla Hämeenkyrössä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Entisen järven karttanimi on nykyään Huutisuo.
Luonnonsuojelu

Huutisuolla on tehty turvevarojen tutkimusta. Sen mukaan suolla noin 19 hehtaaria sisältää turvetta yli metrin verran. Suurin havaittu turvepaksuus oli 1,4 metriä. Suo on luonnontilainen lukuun ottamatta länsireunan suo-ojitusta. Suolla esiintyy ruohoista avosuota, hieskoivuluhtaa ja lännessä vetistä rämettä. Tästä syntyy valtakunnallisesti arvokas luontotyyppien kokonaisuus. Vaikka alue on suota, syntyy siitä kevättulvien ajaksi kaloille otollinen kutemisympäristö.
Kosteikko kuuluu Natura 2000 ohjelmassa Huutisuo-Sasi-alueeseen (FI0309008), joka sisältää kaksi aluetta. Toinen on Iso-Kaidan laskupuron puronvarsilehdot. Suolla pesii suokukko ja sieltä on tavattu lehtonokkasammalta.
Historiaa

Vanhassa Hämeenkyrön pitäjänkartassa noin 1840-luvulta järven rantaviiva näkyy vielä. Kalmbergin kartastossa vuodelta 1855−1856 järvi oli piirretty suuremmaksi kuin Raattajärvi ja Lemmakkalanjärvi. Huutijärvi on kuivatettu järvi ja Ruonajoen uoma, joka kulkee Huuijärven alueella on kaivettu uoma.
Illusionismi (taide)

Andrea Mantegnan maalaama illusionistinen kattofresko Mantovan Palazzo Ducalen Camera degli Sposissa.
Illusionismi tarkoittaa kuvataiteissa niitä suuntauksia ja teoksia, jotka pyrkivät luomaan aidon tilavaikutelman illuusion tai muutoin harhauttamaan katsojaa luulemaan kuvia aidoiksi esineiksi.
Illusionistisia teoksia ovat muun muassa barokin ajan kirkkojen kattomaalaukset, joissa maalaus ikään kuin sulautuu rakennuksen arkkitehtuuriin ja jatkaa sitä. Tyypillisesti illusionistiset kattofreskot tehostavat perspektiiviä ja saavat katsojassa aikaan tunteen todellista laajemmasta tilasta. Myös optisiin illuusioihin perustuva Op-taide on luonteeltaan illusionistista.
Huutlampi (Viitasaari)

| Huutlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°13′44″N, 25°48′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  Huutpuro Kolimaan 
Järvinumero:  14.472.1.011
Mittaustietoja
Pinnankorkeus:  139,1 m  
Pituus:  330 m  
Leveys:  140 m  
Rantaviiva:  0,772 km  
Pinta-ala:  3,165 ha  
Tilavuus:  0,0001625 km³ 
Keskisyvyys:  5,13 m  
Suurin syvyys:  10 m  
Saaria:  ei saaria 
 fiHuutlampi 
Huutlampi  on Keski-Suomessa Viitasaarella Palorannan lähellä sijaitseva lampi.
Maantietoa

Lampi on 330 metriä pitkä, 140 metriä leveä, ja sen pinta-ala on 3,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 162 500 kuutiometriä. Sen keskisyvyys on 5,1 metriä ja suurin syvyys on 10,0 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Lammen vedenpinnan korkeus on 139,1 metriä mpy.
Idahon maatalous

Perunankorjuuta Boisen laaksossa noin vuonna 1920
Idahon maatalous on kyseisen Yhdysvaltojen osavaltion elinkeinorakenteessa toisella sijalla palveluiden jälkeen. Myös kaivannaisteollisuudella on suuri merkitys. Historiallisesti ja edelleenkin Idaho on Yhdysvaltojen maatalousvaltaisimpia osavaltioita. Sillä on jopa epävirallinen kutsumanimi "Potato State".
Maatalouden sisällä karjataloustuotteiden merkitys on hieman suurempi kuin kasvintuotannon. Vuonna 2004 laskettiin, että sekä meijerituotteiden että nautakarjan osuus oli yli miljoona dollaria, tästä 31 prosenttiyksikköä kuului edelliselle, 24 prosenttia jälkimmäiselle. Sen jälkeen tärkeimmät tuotteet olivat peruna, vehnä, heinä ja sokerijuurikas. Osavaltion elintarviketeollisuudelle on hyötyä elinkeinorakenteesta. Perunantuottajana Idahon osavaltio on Yhdysvaltain merkittävin, ja se tuottaa 21 prosenttia koko liittovaltion perunoista. Idaho on ollut myös viinintuottaja jo 1870-luvulta lähtien.
Idaholainen viinitarha
Aiheesta muualla

Kuvia tai muita tiedostoja aiheesta Idahon maatalous Wikimedia Commonsissa
Hyacinthe Jadin

Hyacinthe Jadin (27. huhtikuuta 1776 Versailles – 27. syyskuuta 1800 Versailles) oli ranskalainen säveltäjä ja pianisti. Hän tuli tunnetuksi tulevaa romanttista musiikkia ennakoivista sävellyksistään pianolle. Hänen isänsä Jean B. Jadin oli viulisti ja todennäköisesti kotoisin Brysselistä. Hyacinthe opiskeli musiikkia isänsä ja myöhemmin Nicolas-Joseph Hüllmandelin johdolla. Myös hänen vuotta vanhempi veljensä Louis-Emmanuel oli säveltäjä.
Huhtikuussa 1789 Jadin soitti yhden omista konsertoistaan pianolle Concerts Spirituels -sarjan konsertissa. Ranskan vallankumouksen jälkeen sekä hän että hänen veljensä toimivat kosketinsoittajina Théâtre de Monsieurissa. Jadin sai nopeasti mainetta kosketinvirtuoosina. Vuonna 1794 hän soitti Institute National de Musiquen festivaaliesityksissä. Hänestä tuli tämän jälkeen Pariisin konservatorion ensimmäinen pianonsoiton professori.
Jadin sävelsi vokaalimusiikkia vallankumousaiheista, kolme pianokonserttoa, 12 jousikvartettoa, muuta kamarimusiikkia, pianosonaatteja ja pienimuotoisia teoksia pianolle. Parhaiten Jadin muistetaan sonaateistaan. Hänen tuotantoonsa kuuluu myös näyttämöteoksia. Jadin kuoli 24-vuotiaana sairastuttuaan tuberkuloosiin.
Aiheesta muualla

IMSLP: Hyacinthe Jadin: ilmaisia nuotteja